मैं पहुंचा तो थाने की गाड़ी धू-धू कर जल रही थी। मोर्चा सम्‍भाला और गुस्‍साये लोगों को समझाना शुरू किया। आक्रोशित लोग लग रहा था कि हमें भी पीट देंगे या गाली गलौज करेंगे किन्‍तु अधिकांश हमारी बात से सहमत थे। भीड़ मांग कर रही थी कि दोषी थानाध्‍यक्ष को सामने लाया जाय। कई पुलिस क्षेत्राधिकारी, एसपी सिटी, उप जिलाधिकारी आदि सहमे हुये थे किन्‍तु जखनियां के युवा उप जिलाधिकारी अमित सिंह साहस और संयम के साथ डटे हुये थे। मौके पर जिलाधिकारी और पुलिस अधीक्षक भी पहुंचे। काफी प्रयास के बाद लाश पोस्‍टमार्टम के लिये गयी। एसपी ने थानाध्‍यक्ष को तत्काल निलम्बित कर दिया।